รัฐบาลไทย-ข่าวทำเนียบรัฐบาล-การประชุมคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่มสำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 1/2566
วันพฤหัสบดีที่ 25 พฤษภาคม 2566
การประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่มสําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่มสําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่มสําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 1/2566
วันพฤหัสบดีที่ 25 พฤษภาคม พ.ศ. 2566 เวลา 09.30 น. ปลัดกระทรวงเกษตรและสหกรณ์มอบหมายรองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่มสําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 1/2566 โดยมีผู้ว่าการการยางแห่งประเทศไทย (นายณกรณ์ ตรรกวิรพัท) รองผู้ว่าการด้านบริหาร การยางแห่งประเทศไทย (นายขจรจักษณ์ นวลพรหมสกุล) และผู้แทนหน่วยงานที่เกี่ยวข้อง เข้าร่วมการประชุม ณ ห้องประชุมรัษฎา อาคาร 2 ชั้น 2 การยางแห่งประเทศไทย และผ่านสื่ออิเล็กทรอนิกส์ โดยสรุปผลการประชุมได้ดังนี้
1. ที่ประชุมรับทราบรายงานความก้าวหน้าการรับรองมาตรฐานวัสดุน้ํายางพาราผสมสารผสมเพิ่ม และสารผสมเพิ่ม ปี 2565-2566 ประกอบด้วย 1) การยื่นคําขอการรับรองคุณภาพการผลิตวัสดุน้ํายางพาราผสมสารผสมเพิ่มฯ 2) การยื่นคําขอการรับรองมาตรฐานวัสดุน้ํายางพาราผสมสารผสมเพิ่มฯ (ตามล็อตการผลิต) ของผู้ประกอบการ และ 3) การยื่นคําขอการรับรองมาตรฐานวัสดุสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ของผู้ประกอบการ
2. ที่ประชุมเห็นชอบการมอบหมายให้ฝ่ายกฎหมายของการยางแห่งประเทศไทย เป็นผู้ดําเนินคดี หรือดําเนินการทางกฎหมาย แทนผู้แทนคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ รวมทั้งดําเนินการในเรื่องอื่นๆ ที่เกี่ยวข้องในด้านกฏหมาย ทั้งนี้ ให้แจ้งเวียนผลการดําเนินการของฝ่ายกฎหมาย ให้คณะกรรมการฯ เพื่อทราบต่อไป
3. ที่ประชุมเห็นชอบให้คณะทํางานตรวจกระบวนการผลิตและเก็บตัวอย่างวัสดุน้ํายางพาราผสมสารผสมเพิ่มและสารผสมเพิ่มฯ เข้าปฏิบัติงานการตรวจสอบกระบวนการผลิตและเก็บตัวอย่างวัสดุน้ํายางพาราผสมสารผสมเพิ่มและสารผสมเพิ่มในสถานที่ผลิต หรือ ดําเนินการตรวจกระบวนการผลิตของผู้ประกอบการผ่านระบบออนไลน์ (Zoom) ตามความเหมาะสม เพื่อสะดวกต่อการดําเนินงานภายหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และเห็นชอบให้ฝ่ายเลขาฯ ปรับปรุงคู่มือการปฏิบัติงานการควบคุมคุณภาพและการรับรองมาตรฐานวัสดุสําหรับงานก่อสร้างถนนดินซีเมนต์ปรับปรุงคุณภาพด้วยยางธรรมชาติฉบับปรับปรุงครั้งที่ 1 พ.ศ. 2564 เพื่อให้สอดคล้องกับการทํางานจริงในสถานการณ์ปัจจุบัน และแจ้งเวียนให้คณะกรรมการฯ ทราบและพิจารณาให้ความเห็นชอบต่อไป
4. ที่ประชุมได้ร่วมกันหารือแนวทางการดําเนินงานของคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่มฯ ในกรณีที่สํานักงานมาตรฐานผลิตภัณฑ์อุตสาหกรรม มีประกาศมาตรฐานผลิตภัณฑ์อุตสาหกรรมยาง มอก. 3399-2565 น้ํายางคอมพาวนด์สําหรับปรับคุณภาพดินซีเมนต์ (LATEX COMPOUND FOR MODIFIED SOIL CEMENT) ทั้งนี้ ที่ประชุมเห็นชอบให้ฝ่ายเลขาฯ ศึกษาหาแนวทางความชัดเจนในประเด็นที่มาตรฐาน มอก.3399-2565 มีส่วนเกี่ยวข้องเฉพาะการพิจารณาสมบัติเชิงเคมี แต่ไม่ครอบคลุมการพิจารณาสมบัติเชิงวิศวกรรมของน้ํายางพาราผสมสารผสมเพิ่มและสารผสมเพิ่มฯ เพื่อนํามาพิจารณาแนวทางการดําเนินงานของคณะกรรมการฯ ต่อไป